Қазақстан Республикасының Қаржылық мониторинг агенттігі

Қазақстан Республикасының Қаржылық мониторинг агенттігі — Қазақстан Республикасының Президентіне тікелей бағынатын және есеп беретін, қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл саласында, сондай-ақ, Қазақстан Республикасының заңнамасында осы органның құзырына жатқызылған экономикалық және қаржылық құқық бұзушылықтардың алдын алу, оларды анықтау, жолын кесу, ашу және тергеп-тексеру бойынша басшылықты жүзеге асыратын мемлекеттік орган.

 Тарихы 
2008 жылы Қаржы министрлігінің құрамында Қаржы мониторингі комитеті құрылды.

2014 жылы Экономикалық және сыбайлас жемқорлық қылмысқа қарсы күрес жөніндегі агенттігі таратылып, оның экономикалық және қаржылық қылмыстар мен құқық бұзушылықтардың алдын алу, оларды анықтау, жолын кесу, ашу және тергеу жөніндегі функциялары Қаржы министрлігіне берілді.

2014 жылы Қаржы министрлігі Мемлекеттік кірістер комитетінің құрамында Экономикалық тергеп-тексеру қызметі құрылды.О Службе экономических расследований Комитета государственных доходов 2018 жылы Экономикалық тергеп-тексеру қызметі Мемлекеттік кірістер комитетінен Қаржы мониторингі комитетіне өтті.О некоторых вопросах Министерства финансов Республики Казахстан

Президенттің 2021 жылғы 28 қаңтардағы № 501 Жарлығымен Қаржы министрлігінің қылмыстық жолмен алынған кірістерді заңдастыруға және терроризмді қаржыландыруға қарсы күрес, сондай-ақ экономикалық және қаржылық қылмыстар мен құқық бұзушылықтардың алдын алу, анықтау, жолын кесу, ашу және тергеу салалардағы өкілеттіктері беріліп, Қаржылық мониторинг агенттігі құрылды. Қаржы министрлігінің құрамындағы Қаржы мониторингі комитеті таратылды.

 Міндеттері 
1) қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл саласындағы бірыңғай мемлекеттік саясатты іске асыру;

2) Қазақстан Республикасының заңнамасымен осы органның жүргізуіне жатқызылған экономикалық және қаржылық құқық бұзушылықтардың алдын алу, анықтау, жолын кесу, ашу және тергеп-тексеру;

3) қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл салаларында бірыңғай ақпараттық жүйе құру және республикалық деректер базасын жүргізу;

4) қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл саласында шет мемлекеттердің құзыретті органдарымен өзара іс-қимылды және ақпарат алмасуды жүзеге асыру;

5) қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл, мемлекеттік органдардың осы бағыттағы қызметін үйлестіру;

6) қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл мәселелері бойынша халықаралық ұйымдарда Қазақстан Республикасының мүдделерін білдіру;

7) Агенттіктің жүргізуіне жатқызылған мәселелер бойынша Қазақстан Республикасының заңнамасына сәйкес халықаралық ынтымақтастықты жүзеге асыру;

8) Қазақстан Республикасының заңдарында және Президентінің актілерінде айқындалатын өзге де міндеттер.

 Құрылымы 
 Департаменттері 
 Қаржылық мониторинг субъектілерімен жұмыс департаменті
 Қаржылық мониторинг департаменті
 Цифрландыру департаменті
 Құқықтық қамтамасыз ету департаменті
 Тергеу департаменті
 Жедел департамент
 Превенция және талдау әзірлемелері департаменті
 Жеке қауіпсіздік департаменті
 Стратегия және жедел басқару департаменті
 Кадр жұмысы департаменті
 Әкімшілік департаменті
 Ішкі аудит қызметі

 Басқармалары 
 Бұқаралық ақпарат құралдарымен жұмыс басқармасы
 Криминалистика басқармасы
 Қарамағындағы мекемелер 
 Облыстар мен Алматы, Астана, Шымкент қалалары бойынша экономикалық тергеп-тексеру департаменттері
 Қаржылық мониторинг агенттігінің Кинологиялық орталығы
 "AML ACADEMY" Қаржылық мониторинг академиясы" АҚ

 Басшылығы 
 Қазақстан Республикасы Қаржылық мониторинг агенттігінің Төрағасы — Элиманов Жанат Қалдыбекұлы
 Қазақстан Республикасы Қаржылық мониторинг агенттігі Төрағасының бірінші орынбасары — Раисов Ұлан Ермұханұлы
 Қазақстан Республикасы Қаржылық мониторинг агенттігі Төрағасының орынбасары — Бижанов Қайрат Жақияұлы
 Қазақстан Республикасы Қаржылық мониторинг агенттігі Төрағасының орынбасары — Елемесов Жеңіс Фарахатұлы
 Аппарат басшысы — Сағындықов Әмір Абайұлы

 Басшыларының тізімі 
 №
 Аты-жөні
 Қызмет еткен кезеңі
 Лауазым атауы 1
 Мүсірәлі Смайылұлы Өтебаев
 2008 жыл қазан — 2014 жыл қаңтар Қаржы министрлігі Қаржы мониторингі комитетінің төрағасы 2
 Бисенғали Шамғалиұлы Тәжияқов
 2014 жыл қаңтар — 2016 жыл сәуір  Қаржы министрлігі Қаржы мониторингі комитетінің төрағасы 3
 Берік Шолпанқұлұлы Шолпанқұлов
 2016 жыл қараша — 2016 жыл желтоқсан Қаржы министрлігі Қаржы мониторингі комитетінің төрағасы 4
 Әнуар Серқұлұлы Жұмаділдаев
 2017 жыл қаңтар — 2019 жыл сәуір Қаржы министрлігі Қаржы мониторингі комитетінің төрағасы
  5
 Әбілқайыр Бақтыбайұлы Ысқақов
 2019 жыл 25 сәуір — 2020 жыл 27 қаңтар Қаржы министрлігі Қаржы мониторингі комитетінің төрағасы
  6
 Жанат Қалдыбекұлы Элиманов
 2020 жыл 27 қаңтар — 2021 жыл 28 қаңтар Қаржы министрлігі Қаржы мониторингі комитетінің төрағасы  2021 жыл 28 қаңтар — 2024 жыл 13 ақпан
 Қаржылық мониторинг агенттігінің төрағасы 7
 Дмитрий Михайлович Малахов
  2024 жыл 13 ақпан — 2024 жыл 16 қыркүйек
 Қаржылық мониторинг агенттігінің төрағасы
  8
 Жанат Қалдыбекұлы Элиманов
  2024 жыл 16 қыркүйектен бастап 
 Қаржылық мониторинг агенттігінің төрағасы

 Дереккөздер 

Санат:Қазақстан Республикасы агенттіктері
Санат:Қазақстанның құқық қорғау органдары